Adnan Terzić
Adnan Terzić (rođen 5. aprila 1960) jest bosanskohercegovački političar koji je bio predsjedavajući Vijeća ministara Bosne i Hercegovine od 2002. do 2007. Bio je dugogodišnji član Stranke demokratske akcije, sve dok je nije napustio da bi se pridružio Savezu za bolju budućnost Bosne i Hercegovine. Rođen je u Zagrebu 1960, da bi se u mladosti preselio u Sarajevo. Diplomirao je na Univerzitetu u Sarajevu 1986. Za vrijeme rata u BiH bio je u Armiji Republike Bosne i Hercegovine. Nakon rata, Terzić je bio premijer Srednjobosanskog kantona od 1997. do 1998. Potom je biran u Federalni parlament. Nakon općih izbora 2002, imenovan je za predsjedavajućeg Vijeća ministara. Na mjestu predsjednika ga je naslijedio Nikola Špirić u januaru 2007.